**Урок: „Представяме ви…“**

**Клас: 10ти**

***Учениците по групи изготвят и представят мултимедийна презентация за избран от тях филантроп, който с действията си е направил света по-добро място за живеене; оценяват по зададени критерии презентациите на съучениците си.***

**Продължителност:** *Две занятия по 40 мин.*

**Цели:**

* Да търсят и подбират информация за мултимедийно представяне;
* Да изготвят и презентират резултати от работата си в екип;
* Да разпознават и оценяват елементи на успешна мултимедийна презентация.

**Очаквани резултати:**

*Учениците:*

* самостоятелно разпределят задачите за работа в група;
* аргументират кратко и ясно избора си на филантроп, чийто живот и дейност да представят;
* изготвят мултимедийна презентация на избран от тях филантроп и я представят пред класа.

**Материали:**

* от предишния урок „Уважаеми филантропи, ...”: работна дефиниция на понятието „филантроп”; списък на филантропи и дарители;
* възможности за изготвяне и представяне на мултимедийна презентация;
* Приложение № 1: Насоки за мултимедийно представяне на филантроп;
* Приложение № 2: Скала за оценяване на мултимедийно представяне на филантропи.

**Предварителна подготовка: Подготовка на учителя**

* Използвайте списъка на филантропи и дарители от „[Уважаеми филантропи,...”](file:///D:\RABOTNA\Learning%20to%20Give\LTG%20lessons\10%20klas\1.%20Uvajaemi%20filantropi_Margy%20X%20klas.docx), като прибавите и имена, споменати от учениците и избрани от вас;
* Подгответе презентация с примерно представяне на филантроп.

**Предварителна подготовка: Подготви у дома**

*За второто занятие по темата*

* Членовете на всяка група търсят и подбират подходяща информация (вкл. визуализираща) за мултимедийно представяне; изготвят презентация за избрания от тях филантроп, който да представят пред класа.

**Библиография и полезни връзки**

* ***Енциклопедия „Дарителството”* том 1-3,**съст. и ред. проф. д.и.н. Веска Николова и доц. д-р Росица Стоянова, изд. Български дарителски форум със спомоществователството на Американска фондация за България, ИК „Проф. Петко Венедиков”, С., 2012

*Онлайн версия на Енциклопедия:* <http://daritelite.bg/>

* ***Дарителството в съвременна България (антология)***, съст. Петя Кабакчиева,   
  изд. изд. Българско училище за политика „Димитър Паница” НБУ, С., 2011
* ***Дарителството от първо лице, единствено число (сборник)***,   
  изд. Българско училище за политика „Димитър Паница” НБУ, С., 2014

*възможност за изтегляне на материала:*<http://www.schoolofpolitics.org/images/pdf/daritelstvo.pdf>

* **Трейси Гери – *Вдъхновената филантропия. Как да изготвиш своя благотворителен план и да оставиш следа след себе си*, изд. Димитър Паница, С., 2012**
* **Елена Стателова** –Иван Евстатиев Гешов или Трънливият път на съзиданието, изд. „Марин Дринов“, С., 1994

**Филантропи и дарители преди и сега**

* ***източник:* Български дарителски форум**

*материал:* РубрикаЗавети на дарители (клипчета от по 2 до 4 мин., съдържащи прочетени откъси от завещания, писма, учредителни актове)  
<http://daritelite.bg/topic/dariteli/zaveti/> <https://www.youtube.com/channel/UCWgnz8iv83zvg8naiH-tNKw>

*материал:* „Кои са най-големите филантропи в света?”   
<http://profit.bg/news/Koi-sa-naj-golemite-filantropi-v-sveta/nid-79559.html>

*материал:* „Най-големите филантропи за 2012 година”  
<http://profit.bg/news/Naj-golemite-filantropi-za-2012-g/nid-115486.html>

*материал:* „Най-щедрите филантропи за 2013 г.”  
<http://www.manager.bg/%D0%BA%D0%BB%D0%B0%D1%81%D0%B0%D1%86%D0%B8%D0%B8/%D0%BD%D0%B0%D0%B9-%D1%89%D0%B5%D0%B4%D1%80%D0%B8%D1%82%D0%B5-%D1%84%D0%B8%D0%BB%D0%B0%D0%BD%D1%82%D1%80%D0%BE%D0%BF%D0%B8-%D0%B7%D0%B0-2013-%D0%B3>

*материал:* „Дарители и филантропи, България” (филм от поредицата “Европа без граници”, 2016, 29 мин.)   
<http://bnt.bg/filmi-i-serialii/dokumentalni/dariteli-i-filantropi-balgariya>

*материал:* Новини за филантропи (рубрика)  
<http://www.investor.bg/temi/%D1%84%D0%B8%D0%BB%D0%B0%D0%BD%D1%82%D1%80%D0%BE%D0%BF%D0%B8/>

*материал:* „Великите личности и филантропията”  
<https://holidayheroes.bg/veliki-lichnosti-filantropiq/>

*материал:* „Най-големите дарители в света”  
<http://www.capital.bg/politika_i_ikonomika/imena/2015/11/29/2658901_nai-golemite_dariteli_v_sveta/>

*материал:* „Кои са най-щедрите филантропи от технологичния свят**”**<https://holidayheroes.bg/nai-shtedrite-milioneri-tehnologichen-svqt/>

*материал:* „Най-щедрите филантропи сред милиардерите”  
<http://www.economy.bg/lifestyle/view/10749/Naj-shtedrite-filantropi-sred-miliarderite>

*материал:* „Топ 10. Най-големите филантропи в САЩ”  
<http://www.politika.bg/article?id=34883>

*материал:* „Боно и Бил Гейтс: Необичайните филантропи”  
<http://forbesbulgaria.bg/%D0%B1%D0%BE%D0%BD%D0%BE-%D0%B8-%D0%B1%D0%B8%D0%BB-%D0%B3%D0%B5%D0%B9%D1%82%D1%81-%D0%BD%D0%B5%D0%BE%D0%B1%D0%B8%D1%87%D0%B0%D0%B9%D0%BD%D0%B8%D1%82%D0%B5-%D1%84%D0%B8%D0%BB%D0%B0%D0%BD%D1%82%D1%80/>

*материал:* „Десетте най-големи филантропи сред звездите” <http://www.webcafe.bg/id_387699546>

*материал:* „Кои световни звезди даряват най-много?”   
<https://holidayheroes.bg/koi-svetovni-zvezdi-darqvat-nai-mnogo/>

*материал:* „7 известни филантропи”  
<http://codefashion.bg/2015/11/18/7-%D0%B8%D0%B7%D0%B2%D0%B5%D1%81%D1%82%D0%BD%D0%B8-%D1%84%D0%B8%D0%BB%D0%B0%D0%BD%D1%82%D1%80%D0%BE%D0%BF%D0%B8/>

**Предишен урок по темата**

Урок за 10ти клас: „**Уважаеми филантропи, ...**”

**Следващ урок по темата**

Урок за 10ти клас: **„Литературен портрет за ...”**

**Примерен сценарий на урока**

*Насочващи дейности*

1. Обсъдете с учениците следния въпрос: „*Може ли един човек да направи така, че светът да стане по-добро място за живеене?”*.
2. Разделете учениците на групи от по 3 до 5 човека. Раздайте на всяка група Приложение № 1: Насоки за мултимедийно представяне на филантроп и Приложение № 2: Скала за оценяване на мултимедийно представяне.Разяснете, ако има нужда, и обсъдете указанията и скалата. Направете примерно представяне на филантроп и помолете групите да оценят презентацията съобразно критериите (по този начин ще можете да покажете на учениците какви са очакванията ви спрямо техните презентации).
3. В предишния урок – „Уважаеми филантропи, ...” – учениците имаха за задача да потърсят самостоятелно информация за филантроп и да му напишат писмо. Нека всяка група самостоятелно да обсъди и реши за кого от избраните филантропи да направи презентация, която да представи пред класа по време на следващото занятие, като подготвят и кратка аргументация защо са избрали съответната личност. Членовете на групата следва да си поделят задачите, свързани с изготвянето на презентацията (по-подробно проучване на избраната личност, подбор на подходяща за презентиране информация, избор на визуализиращ материал, изготвяне на презентацията и пр.). Определете времетраенето на презентациите.
4. По време на второто занятие всяка група представя пред класа кратката аргументация на своя избор на филантроп, както и подготвената презентация.След края на представянето отделете време останалите групи да оценят видяното по зададените критерии. Обърнете специално внимание на факта, че това не е състезание. След като приключат всички презентации, съберете попълнените оценки и обобщете резултатите. Накрая е добре да се проведе дискусия за елементите, които правят дадена презентация успешна, като се използват примери от изнесените от учениците представяния.

# Приложение № 1: Насоки за мултимедийно представяне на филантроп

*Насоки към заданието*

1. Разпределете задачите в рамките на групата (самостоятелна и обща работа на членовете на групата).
2. Използвайте разнообразни източници, за да наберете колкото се може повече информация за избрания филантроп.
3. Изгответе презентация, с която в рамките на определеното от учителя време да представите по интересен начин пред класа живота и дейността на избрания от вас филантроп. Включете информация за това къде и кога е живял и работил, проблемите, които е спомогнал да бъдат разрешени, както и приносът, който е направил. Използвайте визуализиращ материал. Намерете подходящ начин да ангажирате вниманието на съучениците си.
4. Демонстрирайте как избраният от вас филантроп е *направил/прави така, че светът да стане по-добро място за живеене*.
5. Представете в екип изготвената от вас презентация пред целия клас.

# Приложение № 2: Скала за оценяване на мултимедийно представяне на филантропи

|  |  |  |  |  |
| --- | --- | --- | --- | --- |
| **СКАЛА ЗА ОЦЕНЯВАНЕ** | | | | |
| **КРИТЕРИИ ЗА ОЦЕНЯВАНЕ** | **ТОЧКИ** | | | |
| Спазена зададена продължителност на презентацията: .................. минути. | 10 | | 5 | 0 |
|  | |  |  |
| Разнообразие от медийни ресурси и материали, използвани за предаване на информацията. | 30 | 20 | 10 | 0 |
|  |  |  |  |
| Презентацията включва участие на останалата част от класа. | 10 | | 5 | 0 |
|  | |  |  |
| Представената е важна информация по интересен и занимателен начин. | 30 | 20 | 10 | 0 |
|  |  |  |  |
| Езикът е ясен и разбираем, използван е подходящ визуализиращ материал. | 10 | | 5 | 0 |
|  | |  |  |
| Участие на всички членове на групата. | 10 | | 5 | 0 |
|  | |  |  |
| **ОБЩ БРОЙ ТОЧКИ:** | ........................ (максимален брой точки 100) | | | |